Seinäjoen kaupunginkirjasto / Nurmon kirjasto
Digineuvoja Kaipaatko apua tietokoneen, älypuhelimen tai tablettitietokoneen käytössä? Seinäjoen kaupunginkirjaston digineuvoja auttaa erilaisten laitteiden, ohjelmien ja verkkopalveluiden käytössä. Voit kysyä neuvoa sekä oman laitteesi peruskäyttöön liittyvissä pulmissa, että muissa mieltä askarruttavissa tietoteknisissä kysymyksissä. Digineuvoja tavattavissa Nurmon kirjastolla maanantaisin klo 12–15 ilman ajanvarausta. Voit myös varata ajan numerosta 040 559 9668 tai kirjaston asiakaspalvelusta. digineuvoja Henri Vuorenmaa henri.vuorenmaa@seinajoki.fi Maanantaina 22.9.2025 Nurmon kirjastossa Digikiertue klo 12–15. Tule tutustumaan Seinäjoen alueen digituen toimijoihin ja kuulemaan esittelyä Etelä-Pohjanmaan hyvinvointialueen OmaEP digipalvelusta. Tilaisuuden lopussa mahdollisuus kysyä asiantuntijoilta tukea oman laitteen käyttöön. Tapahtuma on kaikille avoin ja maksuton. Tervetuloa!
Kurikan kampuksen Rekrymessut on yritysten ja työnhakijoiden kohtaamispaikka. Töitä ja tekijöitä kesätöistä vakipaikkoihin.
Kurikan kaupunki / yrityspalvelupiste Formu
Kampuksen Rekrymessut järjestetään jälleen 30.1.2026 Kurikan Kampuksella. Rekrymessut ovat yritysten, työnhakijoiden ja opiskelijoiden kohtaamispaikka, jossa yrityksillä on mahdollisuus löytää tekijöitä kesätöihin tai pidempiaikaisin työsuhteisiin sekä tehdä itseään tunnetuksi tulevaisuuden työntekijöille. Rekrymessut alkavat klo 11 ja päättyvät klo 14. Messuilla mukana olevat työnantajat esittelevät avoinna olevia työpaikkoja ja työllistymismahdollisuuksia. Osallistuminen RekryMessuille on maksutonta niin työnhakijoille kuin työnantajillekin. Mukana olevilta yrityksiltä edellytetään esittelypaikan varaamista etukäteen 24.1.2026 mennessä.
Ohjaus maksuton. Uimahalliin normaali sisäänpääsymaksu.
Kaikille avoin liikunnallinen pikkujoulu Seinäjoen Uimahalli-Urheilutalolla.
Päivän aikana voit valita useista eri aktiviteeteistä mieluisat ja osallistua niin moneen kuin haluat – ilman ennokkailmoittautumista. Aikataulu: 10.00 keppijumppa tai tuolijumppa 11.00 odottavien äitien kehonhuolto 13.00 keppijumppa tai tuolijumppa 14.00 perheliikuntatuokio 15.00 rentoutus tai vesijumppa 16.00 4-6v liikuntaleikit 17.00 7-10v liikuntaleikit tai vejumppa tai tontturalli 17.30 vesijumppa tai tontturalli 18.00 tontturalli 11.00 Liikunta terveyden edistäjänä -luento 14.00 Hyvän olon avaimet -luento Tontturalliin ja vesijumppiin pääset mukaan uintimaksulla. Muuten ohjelma on maksuton. Tontturallin ajan klo 17-19 uimahallissa on myös Joulupukki paikalla! Lounasta tarjolla kahvila Vaparissa klo 11-13.30. Lounaslistalla lohikeitto +leipä ja kahvi 8.90€. Lisätietoja ohjelmasta nettisivuiltamme https://www.seinajoki.fi/liikunnalliset-pikkujoulut-15-12-2025/
Margit Päätalo ja Seinäjoen kaupunginkirjasto
Kirjan julkistamistilaisuus Seinäjoen pääkirjastossa
Tapahtumassa julkistetaan kirjailija, filosofian tohtori Margit Päätalon esikoisromaani Erään rakkauden alku. Hän on syntynyt Nurmossa ja päässyt ylioppilaaksi Alavudella. Sen jälkeen hän on opiskellut ja tehnyt työuransa Oulussa. Kirjailijaa haastattelee tietokirjailija Anssi Orrenmaa. Tilaisuuden päätteeksi kirjailija signeeraa ja myy kirjoja. Yhteistyössä Margit Päätalo ja Seinäjoen kaupunginkirjasto. Tapahtumassa noudatetaan kirjaston turvallisemman tilan periaatteita. Apila-kirjasto, Jaaksi-sali, Alvar Aallon katu 14.
Digilukiseula on digitaalinen luku- ja kirjoitustaidon arviointimenetelmä yli 15-vuotiaille, suomea äidinkielenään puhuville nuorille ja aikuisille. Siitä saa suuntaa antavan tiedon lukemisen ja kirjoittamisen taidoista, mutta ei virallista lukilausuntoa. Digilukiseula on maksuton. Lisätietoja ja ennakkoilmoittautuminen viimeistään seulaa edeltävänä päivänä: tuuppari.kirjasto@seinajoki.fi tai p. 044 418 1591. Aallon kirjasto, Aallon kirjaston ATK-luokka, Koulukatu 21.
Avoimet ovet oppimisen olohuone Tuupparissa
Lukineuvontaa ja opiskeluohjausta Seinäjoen pääkirjastossa
Avoimet ovet Aallon kirjaston Tuupparissa. Tuupparissa voit tutustua erilaisiin lukemista, kirjoittamista ja keskittymistä helpottaviin apuvälineisiin ja sovelluksiin. Palvelu on suunnattu aikuisille ja yli 15-vuotiaille, ja se sopii esimerkiksi työttömille työnhakijoille, aikuisopiskelijoille tai opintoja suunnitteleville. Voit varata myös henkilökohtaisen ohjausajan. Lisätietoja tuuppari.kirjasto@seinajoki.fi tai p. 044 418 1591. Aallon kirjasto, Tuuppari, Koulukatu 21.